SIRI INI MEMAPARKAN IMEJ
YANG MUNGKIN MENIMBULKAN KETIDAKSELESAAN PENONTON
LAPANGAN TERBANG ANTARABANGSA LOGAN BOSTON, MASSACHUSETTS
RAKAMAN AUDIO: 11 SEPTEMBER 2001
American 11, trafik sesak di utara padang pada ketinggian 1,000 meter,
kekalkan 900 meter, landasan empat kanan.
Sedia untuk berlepas.
Itu pagi Selasa yang indah.
Langit cerah, biru, tiada awan di langit.
Ia dipanggil "cerah melampau".
Pada pukul 8,
minyak Penerbangan 11 American Airlines dah diisi.
Untuk ke Los Angeles.
Dari Lapangan Terbang Logan, Boston. Kami tahu ia dirampas.
8:13 PAGI
American 11, naik dan kekalkan aras penerbangan 350.
SUARA: PENGAWAL FAA PUSAT BOSTON
American 11, naik dan kekalkan aras penerbangan 350.
American 11, Boston.
Ini Athens.
Ini Boston, saya arahkan American 20 ke kiri dan naik,
dia tak balas langsung.
Nampaknya dia belok ke kanan.
Pengawal trafik udara terputus hubungan
tapi perampas gunakan Sungai Hudson sebagai panduan ke New York City.
8:19 PAGI
Nombor Tiga di belakang. Kokpit tak jawab.
Ada orang ditikam dalam kelas perniagaan.
Ada semburan lada, kami tak boleh bernafas.
Saya tak tahu. Rasanya pesawat kami dirampas.
Siapa nama awak?
Okey. Nama saya Betty Ong.
Saya Nombor Tiga dalam Penerbangan 11.
Penumpang kelas pertama kami…
Pramugari ruang saji kelas pertama dan ketua kami telah ditikam.
Kami tak dapat masuk ke kokpit, pintu tak boleh dibuka.
Kamu dah telefon orang lain?
Tidak.
Ada orang perlukan rawatan tapi tak ada doktor…
Pada tahun 2001, saya bekerja di Pusat Dagangan Dunia
di Menara Selatan, Menara 2.
Saya di tingkat 101.
Kami berada di bangunan itu selama empat atau lima tahun.
MARRIOTT PUSAT DAGANGAN DUNIA
Saya mula bekerja di hotel itu pada 1981.
Namanya Vista International
sebelum menjadi Hotel Marriott International.
Saya jurutera hotel. Saya menyelenggara seluruh bangunan.
Pada pagi 11 September,
saya tiba pada pukul 6 seperti biasa.
Selalunya pada pukul 8, kami ada mesyuarat jabatan,
iaitu mesyuarat ringkas tentang agenda hari itu.
Dalam mesyuarat itu, bos saya beritahu
ada tetamu yang menginap di hotel
dan bilik mereka ada masalah.
Bos saya mahu kami fokus pada dua tetamu ini.
Dua wanita itu bernama Faye dan Leigh Gilmore
dari Chicago.
Leigh menghidap sklerosis berbilang.
Penyakitnya sangat teruk.
Dia terpaksa guna kerusi roda.
Dia pejuang orang yang kurang upaya.
Saya beritahu bos yang saya akan ke bilik itu
untuk pastikan tetamu gembira dan selesaikan masalah mereka.
PEJABAT TEMPAHAN ZON TENGGARA CARY, NORTH CAROLINA
8:21 PAGI
Talian kecemasan American Airlines, nyatakan kecemasan anda.
Ini Nydia daripada American Airlines.
Saya memantau panggilan Penerbangan 11.
Pramugari beritahu pegawai kami yang juruterbang dan semua orang telah ditikam.
- Penerbangan 11? - Ya.
Kami hubungi Kawalan Trafik Udara.
Mereka anggap ini kes rampasan yang disahkan
dan alihkan semua trafik dari laluannya.
Okey.
Dia matikan transponder,
jadi kami tak pasti tentang ketinggiannya.
Kami cuma akan…
Pesawat dikesan oleh radar utama. Mereka rasa dia sedang terbang turun.
Saya masuk ke lobi.
Untuk pergi ke tingkat 82, saya perlu naiki dua lif.
Pertama sekali, lif ekspres ke tingkat 78 dan kemudian lif ke tingkat 82.
Saya sampai ke pejabat saya
dan saya sangat bertuah kerana meja saya di tepi tingkap
di sebelah timur menara.
Dari tingkap saya, saya nampak Sungai East,
semua jambatan
dan jauh ke arah Eropah.
Saya ialah ketua bahagian
di Jabatan Undang-undang
Penguasa Pelabuhan New York dan New Jersey.
Pusat Dagangan dibina pada pertengahan 60-an, awal 70-an
oleh Penguasa Pelabuhan.
Apabila siap, mereka buat ibu pejabat di situ.
Arkitek utamanya ialah seorang lelaki Jepun.
Yang anehnya, dia takut ketinggian
tapi dia bina dua bangunan gergasi ini.
Broker kuasa di New York, termasuk keluarga Rockefeller
mahu bina pusat untuk perdagangan dunia.
Jadi, mereka wujudkan Pusat Dagangan Dunia.
Semasa ia mula-mula dibina, pengkritik seni bina tak suka.
Lawak yang biasa didengar ialah
"Selamat datang ke New York
yang ada bangunan terkenal dan cantik seperti Bangunan Empire State,
Bangunan Chrysler dan kotak-kotaknya."
Tapi lama-lama, orang menyukainya
dan ia sangat disayangi.
Dari Isnin hingga Jumaat,
mungkin ada 70, 80 ribu orang di ruang sekecil 16 ekar.
Jadi, ia macam bandar di dalam bandar.
Saya pembantu pesuruhjaya
di Jabatan Siasatan New York City.
Kami buat operasi pada hari serangan.
Kami di Pusat Dagangan Dunia untuk jumpa
orang jahat yang nak beri rasuah kerana nak lari cukai.
Pasukan penyiasat kami memakai alat intip
dan mahu jumpa dia di sana.
Itu panggilan American 11?
Siarkan dalam radio amatur…
Kami rampas beberapa pesawat. Diam jika nak selamat.
Kami kembali ke lapangan terbang.
SUARA: PERAMPAS PENERBANGAN 11
American 11, kamu cuba telefon?
Jangan bergerak. Semuanya akan okey.
Jika cuba buat apa-apa, habislah kamu dan pesawat kamu.
Duduk diam saja.
8:37 PAGI
Hai, Pusat Boston, TMU.
Kita ada masalah.
Ada pesawat yang dirampas sedang menuju ke New York
dan kami nak kamu…
Kami perlukan beberapa F-16 untuk bantu kami.
Ini dunia sebenar atau latihan?
Tak. Ini bukan latihan atau ujian.
Okey. Hei. Tunggu sekejap. Okey?
Ya.
Hei.
- Ini benar-benar serius. - Apa?
8:38 PAGI
Apa?
Apa itu?
Betulkah itu rampasan sebenar?
SUARA: JURUTEKNIK ID NEADS
Pada pukul 8:45 pagi, pejabat saya memang sunyi.
MENARA UTARA
Semua orang bekerja dengan komputer.
Tiba-tiba,
kesunyian itu dipecahkan oleh letupan yang kuat.
Boleh saya dapatkan autograf awak?
Apa itu?
Macam bunyi pesawat terhempas.
- Di sana! - Mari ke sini!
Mari ke sini!
Hei, Beth!
Apa itu?
Sesuatu langgar Pusat Dagangan Dunia?
Itu Pusat Dagangan.
Alamak!
Berita terkini.
Ini rakaman langsung yang amat dahsyat.
Itu Pusat Dagangan Dunia
dan ada laporan belum disahkan pagi ini
bahawa pesawat melanggar salah satu menara.
Ya. Kita lihat…
Ada letupan dan kebakaran besar.
Kepulan asap hitam keluar dari bangunan itu.
Asap hitam
menunjukkan kebakaran itu tak terkawal.
Ketika itu saya berada di pejabat di tingkat 62.
Pada pukul 8:46, tiba-tiba ada bunyi letupan dan hentaman
dan bangunan bergegar.
Saya tak pernah rasainya.
Jurutera beritahu saya bangunan itu direka
untuk berayun mengikut arah angin kencang.
Itu penting. Ia tak boleh tegar kerana ia terlalu tinggi.
Tapi ini berbeza kerana gegarannya amat kuat
sehingga beberapa rakan sekerja saya terjatuh.
Gegaran itu berterusan selama 20 atau 30 saat.
Apabila gegaran itu berhenti,
saya jerit untuk suruh semua orang keluar dan menuju ke tangga.
Jangan bazir masa untuk siasat hal yang berlaku.
Keluar dulu, siasat nanti.
Puluhan ribu orang bekerja di dalam dua bangunan itu
di tengah-tengah Daerah Kewangan New York.
MENARA UTARA - MENARA SELATAN
Saya duduk di sebelah selatan Menara Selatan,
tempat yang paling jauh dan saya dengar bunyi letupan.
Bunyi letupan yang perlahan.
Rakan sekerja di bahagian barat dan utara bangunan
dapat rasa haba bahagian pesawat
semasa ia melepasi tingkap.
Mereka kata kertas di atas meja hangus.
Awak ada keinginan untuk keluar ketika itu?
Tak. Saya tak terfikir.
Ibu saya yang tanya, "Awak tak keluar?"
Saya keluar kerana dia tanya.
Kami semua fikir ada orang bodoh
yang memandu pesawat kecil
tersalah laluan lalu langgar bangunan.
Pada mulanya kami tak sedar itu pesawat 757.
RAKAN SEKERJA DÉSIRÉE
Saya sedang mengemas beg dan saya perasan Jim Berger lalu.
Sebelum itu dia dengar saya kata ada bom meletup
dan dia datang untuk cakap
bahawa itu sebenarnya pesawat yang merempuh Menara Utara.
Menara 1.
Ia terus masuk ke dalam teras bangunan.
Jika kita di tingkat 92 dan ke atas, kita tiada jalan keluar,
tiada tangga untuk turun.
8:50 PAGI
PANGGILAN 911
Jabatan Bomba 408. Di mana kebakaran itu?
Ya. Hai. Saya di tingkat 106 Pusat Dagangan Dunia.
Ada letupan di sini.
Okey. Tingkat 106?
- Bangunan apa? Satu atau Dua? - Satu.
Pastikan tingkap terbuka, jangan ke mana-mana.
Lambat sedikit, ada kebakaran di bawah.
Tak boleh buka, perlu pecahkan.
Okey. Duduk diam-diam.
Duduk diam-diam. Kami dalam perjalanan.
Baiklah. Tolong cepat.
Langit yang indah kini bertukar gelap.
Kertas berterbangan di luar tingkap.
Ketika itulah Jim kata, "Masa untuk pulang."
Kami seronok kerana ketika itu belum pukul 9
tapi boleh pulang.
Semasa saya menuju ke lif, Jim pergi ke koridor.
Dia periksa tingkat itu sekali lagi.
Dia nak semua orang tahu mereka boleh balik
dan tiada yang tertinggal.
Jim tak berjaya keluar.
Pada masa ini, kami tiada maklumat kecederaan rasmi untuk anda.
Kami masih meneliti kejadian yang dahsyat ini.
Bangunan itu bergegar.
Kami tak tahu sebabnya.
Secara automatik, penggera dihidupkan.
Apabila penggera dihidupkan, semua lif, semua benda dimatikan.
Kami tahu ia teruk, ada sesuatu tak kena.
Ketika saya berdiri di lobi, ada seorang wanita mendekati saya.
Dia datang dari Menara Berkembar.
Dia melecur teruk dan saya kata, "Oh Tuhan."
Ada orang suruh dapatkan tuala untuk tutup wanita itu
kerana kulitnya mengelupas teruk.
Kemudian saya dapat tahu dia dibakar oleh bahan api.
- Pasti ia turun dari lubang lif. - Ya. Lif.
IBU LEIGH
Tiba-tiba, saya teringat dua wanita itu,
jadi saya buat keputusan untuk naik dan periksa jika mereka ada.
Memandangkan lif itu dimatikan,
saya pergi ke lif barang, guna kunci dan naik.
Semasa saya buka pintu, mereka ada di situ.
Tiga wanita menunggu.
Mereka terperangkap di atas sana.
Salah seorang wanita itu kembali ke biliknya dan kunci pintu.
- Saya tak tahu sebabnya. - Dia takut.
Jadi saya kejar dia, ketuk pintu dan kata,
"Maaf, saya tak tahu hal yang berlaku.
Saya tahu ia sesuatu yang teruk. Saya pun takut.
Kita perlu pergi."
Dia menangis. Dia kata, "Okey. Saya akan ikut awak."
Awak bawa mereka ke tempat selamat.
Awak tahu nasib mereka selepas itu?
Tak tahu.
Biasanya, pesawat jauh dari bangunan.
Angin pada masa ini, tak begitu laju.
- Sesuai untuk penerbangan. - Ya.
Ada ramai orang
dari tingkat atas masuk ke ruang tangga.
Saya berdiri di pintu masuk
dan kira semua orang daripada bahagian saya
dan pastikan mereka semua masuk ke ruang tangga.
Saya ketua bahagian, jadi itu tanggungjawab saya.
Tangga itu sangat sesak jadi mereka bergerak perlahan.
Di tingkat 20,
kami mula-mula nampak ahli bomba naik semasa kami turun.
Jadi, kami perlu turun dalam satu barisan
kerana polis Penguasa Pelabuhan dan bomba
naik untuk keluarkan orang dari bangunan.
Saya gembira melihat bomba.
SUARA: AHLI BOMBA
Dari sini, saya lihat asap tebal
dari bangunan Pusat Dagangan Dunia.
Hantar apa-apa saja ke sini, Kate.
Pada pagi 11 September, saya tak sepatutnya bertugas.
Saya dah bekerja syif 24 jam
dari malam Ahad hingga siang Isnin.
Selasa ialah 11 September.
KERETA BOMBA 24 TANGGA 5
Kapten Kereta Bomba 24
minta saya ganti syif dia.
LOBI MENARA UTARA 11 SEPTEMBER 2001
Kaca lobi pecah.
Kami masuk dan lihat rekahan pada marmar.
Ada beberapa mayat berdekatan lif
yang mati akibat bahan api pesawat yang turun dari lubang lif.
Kami perlu naik padamkan kebakaran
dan selamatkan seberapa ramai yang boleh.
Kami mula naik dalam satu barisan
dan ramai orang awam turun dalam satu barisan teratur.
Akhirnya kami jumpa lelaki dari tingkat 90 yang nampak kebakaran.
Ketika itulah saya tahu yang pendakian kami amat jauh.
MENARA SELATAN
Saya berjaya turun ke Lobi Langit tingkat 78.
Ia dipenuhi orang.
Kira-kira 400 orang menunggu di lobi itu
untuk turun dengan lif ekspres.
Saya memasuki salah satu lif terakhir yang sampai ke aras lobi.
Jelas sekali ada perkara dahsyat berlaku.
Tapi laporan yang belum sah
menyatakan pesawat merempuh salah satu menara.
Kami sedang berusaha…
9:02 PAGI
- Boleh jenguk tingkap? - Ya.
Nampak pesawat pada 1,200 meter,
lapan km ke timur lapangan terbang?
Ya. Saya nampak.
Turun untuk rempuh bangunan juga?
- Ya, turun dengan pantas. - Baiklah…
Kini 1,400 meter. Dia terus turun 250 meter.
Ada masalah baharu.
Saya dan tiga rakan sekerja turun ke tingkat bawah.
Kami jumpa satu sama lain di lif
dan semasa melangkah ke Liberty Street,
dalam sepuluh langkah, Ingrid menjerit, "Lari."
Dia tak ingat sebabnya
tapi kami lari di Liberty Street menuju ke Church Street di Zuccotti Park.
Ketika itu pukul 9:03 pagi.
9:03 PAGI
Kini saya tahu
yang pada masa itulah United 175 merempuh Menara Selatan.
Ya Tuhan!
PELAJAR NYU
Ya Tuhan!
- Tuhanku. Ada satu lagi. - Tuhanku.
SIARAN LANGSUNG
Oh, Tuhan. Ada satu lagi.
Ini memang sengaja.
Satu lagi pesawat rempuh bangunan.
- Satu lagi pesawat. - Rempuh Pusat Dagangan Dunia.
- Seluruh bangunan musnah. - Gila betul.
RAKAMAN AMATUR
Ayuh!
Awak ikut saya, John?
Saya tak tahu.
Tunduk!
- Apa halnya? - Apa dah jadi?
…tunggu letupan lain!
Berundur!
Mari berundur.
Ayuh! Cepat! Ayuh!
Pesawat kedua baru…
DC01, pergi.
Letupan kedua di tingkat atas Menara 2.
Menara 2, ada letupan di tingkat atas.
Kini jelaslah
ada pesawat kedua baru merempuh Pusat Dagangan Dunia.
Saya rasa ada serangan pengganas
yang tak boleh dibayangkan kedahsyatannya pada saat ini.
Kita boleh dengar orang tarik nafas terkejut.
Rasa seperti dunia musnah.
Otak kita cuba memahami perkara
yang tak masuk akal.
Ia amat sukar dipercayai.
Itu baru permulaan.
Pesawat ketiga yang dirampas menuju ke Washington.
Hantar jet dari Langley ke arah Washington.
SEBUAH SIRI DOKUMENTARI NETFLIX
BAHAGIAN I AMARAN ANCAMAN TAHAP TERTINGGI
Serangan 11 September 2001
ialah serangan pengganas yang paling besar
dalam sejarah manusia.
Sukar untuk bayangkan semula
rasa pergolakan,
perubahan, huru-hara, ketidakpastian yang wujud pada 11 September
selepas serangan itu.
Tiada orang tahu penyerang itu, punca mereka menyerang
atau jenis serangan seterusnya.
Ini menimbulkan soalan utama pada era itu iaitu,
"Kenapa mereka benci kami?"
Serangan Menara Berkembar hanyalah permulaan
serangan berterusan terhadap sasaran
yang melambangkan simbol kuasa Amerika.
Operasi itu dijalankan
oleh penyokong atau pengikut Osama bin Laden.
Keganasan bermaksud kekejaman atau ancaman kekejaman
untuk mencapai perubahan asas politik.
Semua pengganas anggap diri terpaksa berjuang
untuk mempertahankan diri daripada penceroboh yang tamak.
Mereka rasa mereka tiada pilihan selain guna keganasan.
Itulah idea Osama bin Laden,
bahawa keganasan boleh mengubah haluan sejarah.
Tapi jalan menuju 9/11 bermula berdekad sebelum itu,
semasa Perang Dingin
dengan serangan Soviet terhadap Afghanistan pada 1979.
Ketika itulah semua ini bermula.
SOVIET MEMASUKI AFGHANISTAN
Tiada orang yang benar-benar faham
bahawa ini titik perubahan yang luar biasa dalam sejarah.
Tiada orang juga boleh jangka
yang ini akan jadi peristiwa penting
yang akan beri kesan besar, bukan saja terhadap abad ke-20,
malah menentukan haluan dekad permulaan
dalam abad ke-21 juga.
Tentera Soviet berperang di jalanan Kabul,
ibu kota Afghanistan hari ini.
Kesatuan Soviet hantar kereta kebal dan helikopter
untuk musnahkan pemberontak Islam.
Saya bekas pegawai CIA yang terlibat dalam penentangan Afghanistan
terhadap pendudukan Soviet.
Orang Amerika pada masa itu
tentu akan cari peta dunia
untuk cari lokasi Afghanistan.
Kenapa nak ambil berat?
Washington ambil berat hal ini
kerana Kesatuan Soviet
iaitu lawan AS dalam Perang Dingin
selama berpuluh-puluh tahun sejak dari tahun 1948,
yang telah habiskan sepuluh trilion dolar atau lebih,
telah keluar dari sempadannya secara terang-terangan.
Jadi, mana-mana presiden Amerika
atau pentadbiran Amerika
perlu buat sesuatu dan bertindak balas.
Pemimpin Soviet mengisytiharkan secara terbuka
bahawa mereka cuma mengiktiraf moral yang menyokong matlamat mereka
iaitu revolusi dunia.
Ronald Reagan dilantik
dan bawa pengarah baharu CIA
iaitu Bill Casey.
Bill Casey panggil saya ke pejabatnya dan kata,
"Pergilah ke Afghanistan. Saya akan beri satu bilion setahun.
Bantu mereka menang.
Bukan setakat lawan hingga tinggal orang Afghanistan terakhir,
tapi awak perlu usir Soviet.
Jika satu bilion tak cukup, saya akan tambah."
Tekanan bermula sejak itu.
Memang tak boleh mengalah.
Menjelang 1985, mungkin sudah sejuta rakyat Afghanistan terbunuh.
Seramai 1.5 juta telah cedera atau cacat.
Sejuta hidup sebagai pelarian di Iran
dan dua juta merentasi sempadan ke Pakistan.
Daripada kira-kira 13 juta penduduk pada masa itu,
satu pertiga telah dibunuh, cedera
atau menjadi pelarian.
Keputusan telah dibuat. AS akan terlibat dalam hal ini.
Jadi, mari lakukannya dan usir mereka.
Semasa tahun-tahun penting, Amerika Syarikat beri berbilion dolar,
iaitu tahun 1984, 1985, 1986, kepada mujahidin.
Mujahidin ialah orang Afghanistan yang bangkit
atas dasar Islam
untuk bebaskan negara mereka daripada penjajahan Soviet.
Jihad ialah perjuangan Islam melawan penindasan, pemerintahan diktator,
autoritarianisme dan orang bukan Islam yang mahu menakluki wilayah Islam.
Bayangkan betapa besarnya cabaran
untuk menghantar puluhan ribu tan senjata api,
wang dan benda lain kepada orang Afghanistan dalam perang ini.
Di pihak Afghanistan, ada tujuh ketua parti berasingan.
Mereka mewakili kumpulan etnik dan puak
dan berbeza dari segi fahaman fundamentalis atau sederhana.
Empat pemimpin fundamentalis itu termasuk Gulbuddin Hekmatyar iaitu Putera Gelap.
Dia sentiasa memakai serban hitam dan semua orang di dunia,
selain beberapa komandernya, amat membencinya.
Seorang lelaki nampaknya ada sokongan yang kuat.
Nama dia ialah Gulbuddin Hekmatyar,
bekas pelajar kejuruteraan Universiti Kabul, berumur 33 tahun.
Dia ada reputasi yang teruk. Dia belajar di Universiti Kabul.
Seingat saya, ada khabar angin yang kuat
bahawa dia bertanggungjawab memulakan trend
menyimbah asid pada muka perempuan
kerana ketika itu wanita tak menutup aurat.
Mereka pakai skirt dan gaun, dan pergi ke universiti.
Hekmatyar beri saya hukuman mati kerana penulisan saya mengecam dia.
BEKAS PEMIMPIN MUJAHIDIN
Tiba masanya kami terpaksa angkat senjata.
Kami berdepan peperangan dan tiada pilihan selain mengangkat senjata.
Pihak Soviet mahu Afghanistan
menjadi satu lagi negara satelit mereka.
Itu mandat mereka.
Di sinilah saya mulakan perjuangan untuk menyelamatkan negara.
Semuanya demi kewajipan agama saya.
Motivasi saya adalah untuk mempertahankan kepercayaan saya.
Tentera Soviet tiba.
Ada yang anggap kehadiran tentera Soviet di Afghanistan
mengancam kebebasan dan kedaulatan mereka.
Seluruh dunia rasa bahaya. Semua negara sekeliling rasa bahaya.
Iran, Pakistan dan negara Teluk, semuanya rasa bahaya.
Eropah, Amerika dan Barat rasa bahaya.
Mereka tak sangka orang Afghanistan boleh melawan.
Tapi mereka tidak menyangka penentangan bermula di sini.
Kita bukan nak temu bual mereka
supaya ada antara mereka kahwin dengan adik kita.
Mereka buat perkara yang diperlukan.
Kita perlu ikut sistem itu,
barulah barangan akan sampai kepada komander yang berperang,
termasuk Ahmad Shah Massoud.
Saya beri dia 250,000 dolar sebulan.
Tak lama kemudian, bekalan sampai ke Pelabuhan Karachi,
bergerak melalui sistem dan memasuki Afghanistan.
Bantuan Amerika mengubah senjata mereka daripada senapang Enfield
yang direka 100 tahun lalu
kepada berpeti-peti senapang AK-47,
mortar 82 milimeter, roket 107 dan 122 milimeter,
pelancar roket yang digemari semua orang,
senapang recoilless.
REMAJA ARAB BERJUANG BERSAMA
Saya masih ingat pada tahun 1988,
melintasi sempadan dan masuk ke Afghanistan
untuk lawatan ringkas dengan beberapa wartawan asing,
melihat ramai pejuang yang keluar dari Afghanistan
dan menuju ke Pakistan,
mengatakan mereka mahu pergi berehat.
Saya juga sangat terkejut
apabila tahu kebanyakannya ialah orang Arab, Indonesia, Filipina
dan orang dari seluruh dunia.
Pada satu ketika,
ada sekumpulan pemuda Arab menyertai jihad.
Mereka tak ramai.
Hanya beberapa orang.
Negara kelahiran mereka tak ambil serius perkara ini.
Orang Barat tak kisah mereka datang dan terlibat dalam perang ini.
Ada sebilangan kecil saja.
Mereka juga ada satu atau dua kota kara.
Mereka panggil diri mereka al-Qaeda.
Osama bin Laden ialah ahli keluarga moden
iaitu keluarga Laden, kontraktor dan ahli perniagaan
yang amat besar di Arab Saudi.
Tapi dia ada keinginan untuk buat sesuatu demi Islam dan berjihad.
Dia tiba di Peshawar dengan banyak peralatan pembinaan
milik keluarganya dan dia bantu mujahidin membina terowong
dan tempat simpanan senjata.
Dia segera mendapat penghormatan dan sokongan
daripada penyokong perang Afghanistan menentang Soviet.
Osama bin Laden berada di Afghanistan.
Dia membentuk sesuatu yang akan menjadi al-Qaeda
yang hanya merupakan sekumpulan orangnya.
Ia tak pernah menjadi isu besar untuk CIA atau orang lain.
Pada tahun 80-an, kami sibuk dengan Perang Dingin
dan ancaman Kesatuan Soviet.
MADRASAH BERHAMPIRAN SEMPADAN AFGHANISTAN-PAKISTAN
Tapi di sebalik tabir,
saya rasa ramai orang kurang faham
bahawa yang berlaku ialah gabungan politik dan agama.
Di masjid luar bandar, ustaz menyeru orang ramai untuk berperang,
menerangkan yang jihad wajib untuk mereka.
Kami gagal menyedari yang seruan kepada orang Islam
dari seluruh dunia untuk bertempur di Afghanistan
dan memberi sokongan kewangan kepada mujahidin, pejuang jihad,
betul-betul mengubah konsep keganasan.
Pada zaman itu, pihak Afghanistan melobi untuk peluru berpandu stinger,
begitu juga ahli politik Amerika dan pegawai CIA.
Akhirnya, Presiden Reagan setuju
untuk beri sejumlah kecil peluru berpandu stinger
iaitu peluru berpandu canggih untuk menembak jatuh pesawat Soviet.
Mereka dilatih untuk menembak pesawat
yang mahu mendarat di lapangan terbang Soviet.
Saya bawa ia masuk
dan pada bulan September, kami hantar pasukan pertama.
Kumpulan pembunuh-pemburu di luar Jalalabad,
menunggu penerbangan MI-24 Delta Soviet
yang terbang dari Kabul ke Jalalabad.
Kemudian orang kami muncul dan…
Tembakan dilepaskan dan ia meluncur secara melengkung di langit,
diikuti asap putih di belakangnya
dan menghentam helikopter pertama.
Jadi, selepas itu, semangat pejuang Afghanistan
yang sebelum itu sabar menunggu mati syahid
bertukar menjadi penuh bersemangat untuk berperang.
Ia berhasil.
Pihak Soviet tak pernah tenang sejak kami bawa masuk stinger
sehingga mereka pergi.
Itu saja. Perang telah berubah.
Tentera Soviet terakhir meninggalkan Afghanistan selepas perang sembilan tahun.
Sembilan tahun pendudukan dan kematian.
Sekurang-kurangnya 15,000 tentera Soviet terbunuh
bersama ribuan pemberontak dan orang Afghanistan.
Di atas kereta kebal, askar melambai sambil senyum dan menjerit.
Mereka beredar dan rasa lega.
Saya sampai ke Afghanistan pada pagi itu
untuk melihat Soviet beredar.
Ia cuma simbolik tapi saya ada di sana.
Mereka beredar, saya kembali,
matikan lampu pada malam itu
dan itulah mesej saya kepada KGB
yang berada sejauh satu kilometer,
"Permainan tamat. Kamu kalah."
Dunia Islam biasanya berpendapat
tentera Islam yang diketuai oleh mujahidin yang berani
telah mengalahkan Soviet.
SEMOGA PERSAHABATAN AFGHANISTAN-SOVIET BERKEKALAN
Air mata saya mengalir.
Ketika saya bersembahyang pun saya masih menangis.
Selama dua hari, saya tak berhenti menangis.
Seolah-olah tiba-tiba saya mencapai impian terbesar
sebelum ia sepatutnya berlaku.
Saya telah capai
impian terbesar saya
iaitu askar penjajah terakhir telah meninggalkan negara ini.
Saya tak sangka itu akan berlaku begitu cepat.
Saya percaya pihak Soviet akan dikalahkan di negara ini.
Tapi tidak secepat ini.
Itu yang saya rasa.
Hekmatyar percaya lambat-laun saya akan bunuh dia.
Ketika pertemuan terakhir saya dengan Gulbuddin Hekmatyar,
dia kata, "Awak datang untuk bunuh saya."
Saya kata,
"Tidak, encik jurutera. Saya takkan bunuh awak hari ini."
Cuba ingat keadaan di Amerika pada awal 90-an.
AS menang.
Presiden Bush yang pertama
merasmikan orde baharu dunia
yang akan menyebarkan demokrasi dan keagungan negara liberal barat
dan kapitalisme di seluruh dunia.
Jadi, kami tak beri perhatian.
Maksud saya, kami lihat dunia dari sudut kami sahaja,
iaitu dunia demokratik dan materialistik.
Kami gagal memahami kuasa agama.
Kami ingat perkara yang berlaku di Afghanistan telah tamat.
Sebaliknya, itu permulaan sesuatu yang jauh lebih serius dan penting,
terutamanya selepas Saddam Hussein menyerang Kuwait.
Iraq menyerang Kuwait pagi tadi.
Itu serangan sempurna yang mengejutkan dunia.
Serangan dibuat beberapa jam
selepas Iraq hentikan rundingan pertikaian medan minyak dengan Kuwait.
Amerika Syarikat dan United Kingdom, antara negara lain,
serta-merta bertindak balas terhadap Saddam Hussein dan serangan Iraq
dengan menghantar kapal perang dan tentera darat
untuk melindungi Arab Saudi dan seluruh Semenanjung Arab
daripada sebarang percubaan Iraq untuk memperluas kawalannya
terhadap bekalan minyak dunia.
Semasa saya sertai FBI,
saya memang kaji kumpulan pengganas.
Saya sangat berminat dengan kumpulan Hamas, Hezbollah,
PIJ atau Jihad Islam Palestin
dan ada seorang lelaki aneh yang selalu ditemu bual.
Apa rancangan masa depan awak?
Kamu akan nampak dan dengar tentangnya dalam media.
Insya-Allah.
Siapa dia? Apa niat dia?
Apabila kita bercakap dengan orang kerajaan AS ketika itu,
kebanyakannya kata yang dia cuma pembiaya.
Dia membiayai gerakan Islam di seluruh dunia
tapi dia macam ada niat yang lebih jahat.
Osama bin Laden ada banyak kesukaran untuk jelaskan kepada pengikutnya
tentang dalil agama untuk memerangi Amerika Syarikat.
Lagipun, Amerika Syarikat yang beri bantuan kepada mujahidin,
bantu rakyat Afghanistan mengalahkan komunis Soviet.
Semasa Saddam Hussein ceroboh Kuwait,
itu memberi kesedaran kepada orang seperti Osama bin Laden.
Mereka kata, "Nampak? Kami dah cakap."
"Amerika Syarikat mahu menyerang negara Islam,
mereka mahu menyerang negara dua tempat suci
untuk mencuri minyak dan kekayaan orang Islam."
Ini mengukuhkan kepercayaan Osama bin Laden
yang AS sama sahaja seperti Kesatuan Soviet
yang kononnya melindungi Arab Saudi,
tapi sebenarnya cuba menjajah orang Islam
dan merampas sumber alam semula jadi negara Islam yang berharga,
iaitu minyak dan gas asli di kawasan itu
Dia menggambarkan dirinya sebagai satu-satunya orang
yang setia kepada agamanya,
yang bangkit menentang arus keseragaman budaya,
pengaruh dan kuasa Barat lalu berkata, "Cukuplah!"
"Kami ada kepercayaan sendiri, cara hidup kami sendiri,
jangan paksa kami ikut kepercayaan dan cara hidup kamu.
Kami tiada pilihan selain melawan dan menyerang balas."
Dia mengisytiharkan jihad terhadap Amerika Syarikat.
Dia fikir ini peluang untuk menyedarkan dunia Islam.
Mereka perlu mula berfikir
untuk mengalahkan kuasa besar yang lain.
LETUPAN GEGARKAN PUSAT DAGANGAN DUNIA
26 FEBRUARI 1993
Pada pukul 12:15 tengah hari,
letupan besar berlaku di Pusat Dagangan Dunia,
menyebabkan runtuhan beberapa tingkat
di tingkat bawah tempat letak kereta Menara 1.
Orang berpusu-pusu keluar dari ruang tangga.
Kesudahan gembira selepas dua jam menuruni ruang berasap,
terhuyung-hayang dan terbatuk-batuk.
Lima diketahui mati setakat ini, lebih 200 cedera dalam letupan
yang menggegarkan bangunan kedua tertinggi negara.
Pengeboman pertama tidak dilakukan oleh al-Qaeda,
walaupun al-Qaeda ditubuhkan lima tahun sebelumnya.
Bukannya ia tiada kaitan dengan al-Qaeda.
Al-Qaeda tak terlibat secara langsung.
Al-Qaeda ketika itu masih merancang.
Operasi itu dijalankan oleh pengikut
Syeikh Buta, Abdel-Rahman,
yang Osama bin Laden anggap sebagai mentor rohaninya.
Omar Abdel-Rahman
dapat lari dari Mesir dan datang ke Amerika Syarikat
kerana kerajaan AS percaya dia di pihak mereka.
Dia menentang Soviet, membantu menewaskan Soviet.
Tak mungkin dia ada rasa marah terhadap Amerika Syarikat.
Mereka salah.
Kami tahu yang Ramzi Ahmed Yousef,
dalang di sebalik pengeboman pada 1993,
mahu menumbangkan satu menara pada menara satu lagi
untuk membunuh 60,000 orang.
Dia berfikir pada skala besar-besaran,
berbeza daripada pengganas sebelumnya.
Macam pak ciknya, Khalid Sheikh Mohammed.
Pada mulanya,
Khalid Sheikh Mohammed mahu runtuhkan Pusat Dagangan Dunia.
Apabila saudaranya iaitu Ramzi Yousef ditangkap,
dia dibawa dengan helikopter ke New York untuk dipenjarakan.
Mereka tunjukkan Pusat Dagangan Dunia
dan kata, "Lihat? Ia masih berdiri."
Dia kata, "Kalau duit saya banyak, tak mungkin."
Serangan Pusat Dagangan Dunia pada 1993 jelas sekali amat serius
kerana ia bukan kejadian tunggal.
Pada Jun 1993, satu lagi komplot terdedah.
Saya lama bertugas sebagai ejen khas NCIS.
Naik pangkat sehingga jadi timbalan pembantu pengarah.
Saya bertugas untuk mengesan ancaman
bagi pihak Tentera Laut, Kor Marin.
Kumpulan pengganas yang saya siasat
mahu membunuh Hosni Mubarak, presiden Mesir
dan mengebom terowong Holland dan Lincoln.
Mereka nak tembak pengawal di bangunan persekutuan,
26 Plaza Persekutuan,
memandu trak di bawahnya dengan bom untuk meletupkannya
dan merancang untuk menyerang mercu tanda lain di New York.
Pagi tadi pasukan petugas antikeganasan merampas tong bahan bukti
dan menangkap lapan orang di NY dan NJ.
Suspek dikatakan ada kaitan dengan Sheikh Omar Abdel Rahman.
Mereka tumpaskan kumpulan pengganas pada saat akhir.
Ada video CCTV yang dijadikan bahan bukti semasa perbicaraan.
Ada seorang lelaki bersembahyang
dan di sebelahnya, seorang lelaki membancuh bom.
Mereka ditumpaskan pada saat akhir.
AMARAN GENTING SYEIKH SASARKAN NYC
Sepuluh suspek dibawa ke muka pengadilan.
FBI dan pihak lain dalam komuniti perisikan
mula fokus pada ancaman pejuang jihad.
Ketika itu, Osama bin Laden berpangkalan di Sudan.
Dia mengisytiharkan jihad dan perang terhadap Amerika Syarikat.
Sudan tanya Amerika, "Kamu nak dia?"
Kami kata, "Kami tak cukup bukti, jadi kami tak mahu dia."
Kemudian Sudan berkata,
"Bagaimana kalau dia pergi ke Afghanistan?
Saudi dan Amerika kata,
"Idea yang hebat!"
"Tempat itu jauh sekali. Dia tak boleh buat masalah."
Selepas tinggalkan Afghanistan pada 1989,
semua parti yang berurusan dengan AS,
ketua puak dan etnik, mula berebut kuasa.
AS pergi begitu saja.
Mungkin AS tak fikir langsung
atau ambil berat tentang nasib mereka selepas mereka menang.
Itu negara yang gagal.
Kita melihat pengunduran Soviet pada 1989
dan tanpa penyelesaian politik di Afghanistan,
ia terus menyebabkan perang saudara.
Kabul musnah dalam perang saudara.
Semasa dia ke Afghanistan,
ada kumpulan baharu di Afghanistan yang memenangi pertempuran
yang berlaku selepas Soviet berundur
dalam kalangan mujahidin
dan semua ketua perang.
Kumpulan itu dipanggil Taliban.
Mereka muncul sebagai kuasa untuk membawa kebaikan
dan keamanan kepada Afghanistan.
Pada mulanya, ia memang benar.
Apabila mereka datang ke Kandahar, mereka usir semua ketua perang.
Afghanistan pada tahun 1990-an sukar untuk digambarkan.
Ia seperti dunia lain. Ia telah musnah sepenuhnya.
Taliban jarang benarkan orang asing masuk.
Saya bertuah. Saya dapat visa.
Saya memandu ke ibu kota.
Semua jalan telah diletupkan, berlubang-lubang.
Ada kenderaan berperisai Soviet,
kereta kebal terbalik, rosak, berkarat di merata-rata.
Sepanjang jalan ke Kabul.
Perang dah tamat sepuluh tahun tapi tiada orang bersihkannya.
Saya pergi ke hotel. Tingkapnya pecah.
Tiada bekalan air atau elektrik.
Wanita tak kelihatan.
Wanita tak dibenarkan berjalan sendirian
tanpa ditemani suami atau ahli keluarga lelaki.
Kadangkala kita nampak wanita
dan jika dia ada di luar, dia berkelubung dengan burka
yang menutupi mukanya.
Perempuan dilarang pergi ke sekolah.
Taliban ialah orang paling kejam dan jahat di sana.
Mereka tamatkan perang saudara
tapi mereka membawa keamanan
dengan cara melampau dan kolot kepada masyarakat.
Pada malam pertama,
pintu saya diketuk orang Taliban dan dia kata,
"Esok, kami mahu awak tengok hukuman potong tangan dan bunuh."
Saya dan beberapa wartawan lain pergi ke stadium sukan Kabul
dan mereka bawa kami ke tengah padang bola sepak.
Hukuman potong tangan ialah acara pembukaan.
Mereka potong tangan seorang lelaki di depan semua orang.
Kemudian mereka bawa lelaki yang akan dihukum bunuh
dan ia seperti mimpi ngeri.
Matanya ditutup, dia diletak di tengah padang.
Dia dikatakan bunuh seseorang dalam pertikaian tentang pengairan.
Keluarga mangsa ada di sana,
keluarganya ada di sana.
Mereka merintih dan merayu minta belas kasihan.
"Tolong lepaskan dia."
Keluarga mangsa berkata, "Tak boleh."
Taliban menyerahkan senapang kepada abang mangsa.
Dia keluar ke tengah padang
diiringi bacaan al-Quran melalui pembesar suara.
Abang mangsa ambil senapang dan tembak dia.
Dia rebah. Mereka angkut dia pergi. Selesai.
Begitulah keadaannya di sana.
Pemerintahan Emiriah Islam Afghanistan di Afghanistan berlangsung
hampir tujuh tahun dari awal hingga akhir.
Rakyat Afghanistan ada kenangan baik tentang zaman itu.
BEKAS KETUA TALIBAN
Saya masih ingat yang keadaan pada masa itu selamat.
Keadaan di seluruh Afghanistan selamat.
Tiada orang Afghanistan boleh berbunuhan ketika itu
atas sebab pergaduhan peribadi.
Pelampau Islam yang dikenali sebagai militia Taliban
bukan saja menindas hak wanita dan mengharamkan nikmat kemodenan,
sejak menguasai sebahagian besar Afghanistan,
mereka jadikannya tempat perlindungan pengganas paling berbahaya di dunia.
Osama bin Laden banyak membantu
orang yang dikatakan ketua mereka, Mullah Omar,
untuk kukuhkan kedudukan Mullah Omar.
Mullah Omar meminta dia berjanji
tidak melancarkan serangan terhadap Amerika dari Afghanistan.
Tetapi semua tahu Osama takkan berdiam diri.
Pada ulang tahun kelapan kemasukan tentera Amerika ke Arab Saudi,
Osama melancarkan serangan serentak terhadap kedutaan Amerika di Afrika Timur.
Serangan serentak menunjukkan betapa bahayanya pengganas
kerana mereka boleh menyerang lebih daripada satu tempat pada satu masa.
Perbuatan keganasan ini amat dahsyat dan tak berperikemanusiaan.
Kita akan gunakan semua cara yang kita ada
untuk menghadapkan pesalah ke muka keadilan,
dengan apa-apa cara pun, tak kira selama mana pun.
22 OGOS 1998
Kami tahu al-Qaeda belum berpuas hati.
Mereka akan cuba buat benda lain.
Risikan kami berkata mereka merancang
untuk mengebom beberapa hotel di Jordan
dan merancang untuk membunuh Paus John Paul II
semasa dia membuat pembaptisan di Sungai Jordan
dan menyerang penziarah dari Israel ke Jordan di sempadan darat.
Jadi, itu satu komplot besar. Kami berjaya tumpaskan kumpulan itu.
Adakah awak risau bahawa insiden keganasan
sebelum masuk tahun baharu?
22 DISEMBER 1999
Kami sedang berjaga-jaga dan bersiap sedia.
Tapi saya mahu orang Amerika
teruskan hidup seperti biasa dan menyambut perayaan.
KAPAL AS DISERANG
Pegawai Pentagon beritahu NBC News
sekurang-kurangnya empat kelasi AS terbunuh dan 30 lagi cedera
apabila pengebom berani mati menyerang kapal pembinasa AS, USS Cole.
Sebuah bot kecil
yang dinaiki dua ahli al-Qaeda mendekati bahagian tengah USS Cole
yang sedang mengisi minyak di Aden, Yaman.
Bahagian tengah kapal itu
ialah kawasan kafeteria.
Letupan besar menyebabkan kerosakan
dan 17 kelasi terbunuh pada hari itu di Aden, Yaman.
BUSH MENANG
Pada musim panas itu, amaran ancaman berada di tahap tertinggi.
Kami menjangkakan serangan akan berlaku.
Kami tak tahu bentuk serangan atau lokasinya.
Kami terima banyak maklumat.
Mana-mana risikan yang kami dapat
mungkin aneh, dibuat-buat dan palsu,
mungkin perbualan yang terdengar
dan mungkin tak dapat disahkan.
Tetapi kami terima risikan yang amat banyak
yang menjadi petanda dan amaran bahawa ada sesuatu sedang berlaku.
Dalam mana-mana kerajaan, persaingan birokrasi mesti ada.
Berakar umbi sejak dahulu lagi.
Ia selalu melibatkan isu peribadi.
Pencegahan keganasan dilakukan oleh banyak agensi
dengan jayanya.
Tapi mereka tak semestinya mahu bekerjasama.
Anda perlu bayangkan AS pada lewat tahun 1990-an.
Semua orang ingin tahu setiap butiran
skandal Monica Lewinsky dan Presiden Clinton.
Ketika itu perselisihan antara Republikan dan Demokrat
semakin besar dalam pelbagai cara.
Kami sibuk dengan hal dalam negara
dan kurang ambil tahu tentang persaingan antara agensi
atau permusuhan peribadi antara individu penting.
Selama itu, Osama bin Laden memantau dalam diam dengan berhati-hati,
secara perlahan-lahan mengatur rancangan
untuk melaksanakan operasi pengganas yang akan mengubah sejarah.
11 SEPTEMBER 2001
25 MINIT SELEPAS SERANGAN PERTAMA WTC
Ada beberapa situasi berlaku di sini yang semakin teruk.
SUARA: OPERATOR AMERICAN AIRLINES
Operator American, Jim McDonald.
Indianapolis, dapat hubungi American 77?
Tak, tapi ada laporan belum sah
pesawat kedua melanggar Pusat Dagangan Dunia.
Awak tahu kita kehilangan American 11 dalam rampasan?
- American 11? - Ya, ia dirampas.
Penerbangan dari Boston ke LA.
Penerbangan 77 pula dari Dulles ke LA.
9:18 PAGI
American 77 baru saja berada di barat Charleston, West Virginia.
Kami percaya pesawat itu telah dirampas.
9:21 PAGI
Pesawat menuju ke Washington.
Foxy, arahkan Langley hantar jet ke ke Washington.
Baiklah.
Indianapolis cuba hubungi pesawat itu.
Pesawat apa?
- American 77. - Okey.
Pada aras penerbangan 350, ia hilang daripada radar.
Terputus hubungan sepenuhnya.
Mereka tak tahu lokasinya atau hal yang berlaku.
Laporan terkini, pesawat sejauh sepuluh km di tenggara Rumah Putih.
- Sepuluh km di tenggara Rumah Putih? - Ya. Timur.
- Pesawat tukar arah? - Ya, ke arah lain.
- Menjauhi Rumah Putih? - Ya.
Dekat Rumah Putih. Hantar jet pejuang ke sana.
9:36 PAGI
Kami seramai kira-kira 16 orang dalam mesyuarat kakitangan itu.
Tiba-tiba,
saya terdengar bunyi yang sangat kuat.
Keadaan jadi gelap.
Terjemahan sari kata oleh Majdi Omar